
DR 31.10.2016                                                                                                                                                   47               

 

Saya percaya bahawa Bajet 2017 merupakan reaksi kerajaan yang peka, 
berwaspada dan bertanggungjawab dalam memastikan negara kita kekal teguh 
menghadapi cabaran dan dugaan ekonomi politik dunia dan pada masa yang sama 
meneruskan agenda perkembangan negara serta mensejahterakan kehidupan rakyat. 

 Keseimbangan elemen makro dan mikro menjadikan Bajet 2017 menepati 
keperluan negara dan masyarakat kita. Kesejahteraan negara dan rakyat dapat terjamin 
dengan kesedaran dan juga rancangan teliti oleh kerajaan untuk mempertahankan 
kebajikan dan kepentingan bersama. Saya berharap bajet ini dapat membimbing negara 
kita mengatasi tempoh yang mencabar ini dan memastikan kehidupan rakyat terbela. 

■1450 

Saya ingin juga mengucapkan syabas kepada Yang Amat Berhormat Perdana 
Menteri atas penjelasan beliau yang cukup jelas dan meyakinkan bagi menyangkal tuduhan 
atau misconception, dengan izin, oleh pihak yang tidak bertanggungjawab yang mendakwa 
bahawa kerajaan akan bankrap atau muflis. Dakwaan tersebut telah menimbulkan 
keresahan di kalangan masyarakat tentang ekonomi negara dan kritikan serta persoalan 
yang penuh dengan emosi dan tidak berasas. Saya perlu menegaskan bahawa salah 
faham atau salah persepsi yang disemai oleh pihak-pihak yang tidak bertanggungjawab 
adalah bermotif politik, pentingkan diri sendiri dan boleh memudaratkan negara. Perbuatan 
mereka adalah bercanggah dengan Yang di-Pertuan Agong semasa Majlis Pembukaan 
Sesi Parlimen. 

Tuan Yang di-Pertua: Yang Berhormat, Yang Berhormat Lenggong berdiri di 
belakang Yang Berhormat. 

Dato’ Shamsul Anuar bin Haji Nasarah [Lenggong]: Boleh Yang Berhormat 
Simpang Renggam? 

Tuan Yang di-Pertua: Boleh. 

Dato’ Shamsul Anuar bin Haji Nasarah [Lenggong]: Terima kasih Tuan Yang 
di-Pertua. Saya dengar Yang Berhormat Simpang Renggam sebut tadi ada tuduhan yang 
mendakwa kononnya kerajaan pimpinan Barisan Nasional hendak bankrap. Akan tetapi 
saya ada juga dengar ada kerajaan negeri yang mewakili pihak yang menuduh ini 
contohnya satu negeri di utara, Yang Berhormat pun faham, dia pun minta peruntukan 
daripada Kerajaan Persekutuan hendak laksanakan projek kerajaan negeri. Kalaulah 
tuduhan itu benar, kenapa minta? Ini bukankah hipokrit, Yang Berhormat? Saya hendak 
dapat pandangan dan ulasan Yang Berhormat.  

Datuk Liang Teck Meng [Simpang Renggam]: Terima kasih Yang Berhormat 
Lenggong. Itu memang merupakan permainan blame game oleh pembangkang. Di samping 
mereka mengutuk bahawa negara akan bankrap, di sini pula mereka meminta peruntukan.  

Saya bagi contoh macam peristiwa banjir kilat yang baru melanda di Pulau Pinang 
ini. Mereka minta peruntukan, mereka menyalahkan Kerajaan Persekutuan bahawa 
kerajaan tidak peka, tidak bagi dan tidak meluluskan peruntukan RM350 juta tetapi mereka 
mempunyai keupayaan untuk melaksanakan projek tiga lebuh raya, projek terowong bawah 
dasar laut dan mampu bayar kos laporan feasibility study setinggi RM305 juta. Jadi, mereka 
cuma tahu memainkan blame game. 

Jadi Tuan Yang di-Pertua, tadi saya mendengar hujah Yang Berhormat Gelang 
Patah apabila beliau mengutuk 1MDB dengan nada yang cukup tinggi, dengan semangat 
yang cukup tinggi. Akan tetapi saya lihat bila beliau mengutuk bahawa Malaysia akan 
bankrap dengan semangat yang begitu juga. Ingin saya menarik perhatian Dewan yang 
mulia ini bahawa sejak 70-an telah pun kita sering dengar pembangkang mengutuk bahawa 
kerajaan akan bankrap tetapi pada hakikatnya, bukan sahaja Malaysia tidak menjadi 
bankrap tetapi pemimpin-pemimpin daripada pembangkang ini semakin kaya. Saya bagi 
contoh, antara ahli pengasas DAP... 

Tuan Sim Tze Tzin [Bayan Baru]: Yang Berhormat Simpang Renggam, sedikit. 
Boleh? 

Datuk Liang Teck Meng [Simpang Renggam]: Sekejap, saya habiskan. Founder 
yang kini sudah kononnya menjadi penasihat seumur hidup DAP baru-baru ini menjualkan 
syarikat ladang sawit kepada FELDA dengan harga RM1.2 bilion.  



Saya percaya bahawa Bajet 2017 merupakan reaksi kerajaan yang peka, berwaspada dan bertanggungjawab dalam memastikan negara kita kekal teguh menghadapi cabaran dan dugaan ekonomi politik dunia dan pada masa yang sama meneruskan agenda perkembangan negara serta mensejahterakan kehidupan rakyat. Keseimbangan elemen makro dan mikro menjadikan Bajet 2017 menepati keperluan negara dan masyarakat kita. Kesejahteraan negara dan rakyat dapat terjamin dengan kesedaran dan juga rancangan teliti oleh kerajaan untuk mempertahankan kebajikan dan kepentingan bersama. Saya berharap bajet ini dapat membimbing negara kita mengatasi tempoh yang mencabar ini dan memastikan kehidupan rakyat terbela. #1450. Saya ingin juga mengucapkan syabas kepada Yang Amat Berhormat Perdana Menteri atas penjelasan beliau yang cukup jelas dan meyakinkan bagi menyangkal tuduhan atau misconception, dengan izin, oleh pihak yang tidak bertanggungjawab yang mendakwa bahawa kerajaan akan bankrap atau muflis. Dakwaan tersebut telah menimbulkan keresahan di kalangan masyarakat tentang ekonomi negara dan kritikan serta persoalan yang penuh dengan emosi dan tidak berasas. Saya perlu menegaskan bahawa salah faham atau salah persepsi yang disemai oleh pihak-pihak yang tidak bertanggungjawab adalah bermotif politik, pentingkan diri sendiri dan boleh memudaratkan negara. Perbuatan mereka adalah bercanggah dengan Yang di-Pertuan Agong semasa Majlis Pembukaan Sesi Parlimen. Tuan Yang di-Pertua: Yang Berhormat, Yang Berhormat Lenggong berdiri di belakang Yang Berhormat. Dato' Shamsul Anuar bin Haji Nasarah [Lenggong]: Boleh Yang Berhormat Simpang Renggam?. Tuan Yang di-Pertua: Boleh. Dato' Shamsul Anuar bin Haji Nasarah [Lenggong]: Terima kasih Tuan Yang di-Pertua. Saya dengar Yang Berhormat Simpang Renggam sebut tadi ada tuduhan yang mendakwa kononnya kerajaan pimpinan Barisan Nasional hendak bankrap. Akan tetapi saya ada juga dengar ada kerajaan negeri yang mewakili pihak yang menuduh ini contohnya satu negeri di utara, Yang Berhormat pun faham, dia pun minta peruntukan daripada Kerajaan Persekutuan hendak laksanakan projek kerajaan negeri. Kalaulah tuduhan itu benar, kenapa minta? Ini bukankah hipokrit, Yang Berhormat? Saya hendak dapat pandangan dan ulasan Yang Berhormat. Datuk Liang Teck Meng [Simpang Renggam]: Terima kasih Yang Berhormat Lenggong. Itu memang merupakan permainan blame game oleh pembangkang. Di samping mereka mengutuk bahawa negara akan bankrap, di sini pula mereka meminta peruntukan. Saya bagi contoh macam peristiwa banjir kilat yang baru melanda di Pulau Pinang ini. Mereka minta peruntukan, mereka menyalahkan Kerajaan Persekutuan bahawa kerajaan tidak peka, tidak bagi dan tidak meluluskan peruntukan RM350 juta tetapi mereka mempunyai keupayaan untuk melaksanakan projek tiga lebuh raya, projek terowong bawah dasar laut dan mampu bayar kos laporan feasibility study setinggi RM305 juta. Jadi, mereka cuma tahu memainkan blame game. Jadi Tuan Yang di-Pertua, tadi saya mendengar hujah Yang Berhormat Gelang Patah apabila beliau mengutuk 1MDB dengan nada yang cukup tinggi, dengan semangat yang cukup tinggi. Akan tetapi saya lihat bila beliau mengutuk bahawa Malaysia akan bankrap dengan semangat yang begitu juga. Ingin saya menarik perhatian Dewan yang mulia ini bahawa sejak 70-an telah pun kita sering dengar pembangkang mengutuk bahawa kerajaan akan bankrap tetapi pada hakikatnya, bukan sahaja Malaysia tidak menjadi bankrap tetapi pemimpin-pemimpin daripada pembangkang ini semakin kaya. Saya bagi contoh, antara ahli pengasas DAP... Tuan Sim Tze Tzin [Bayan Baru]: Yang Berhormat Simpang Renggam, sedikit. Boleh?. Datuk Liang Teck Meng [Simpang Renggam]: Sekejap, saya habiskan. Founder yang kini sudah kononnya menjadi penasihat seumur hidup DAP baru-baru ini menjualkan syarikat ladang sawit kepada FELDA dengan harga RM1.2 bilion.